google/wiki40b huggingface dataset:
Hippothoos (syn Aigypta)

Hippothoos (starogr. Ἱππόθοος  – Hippothoos) je v gréckej mytológii syn egyptského kráľa Aigypta a jeho arabskej manželky.
Hippothoos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Keď sa potom konala hromadná svadba a Hippothoos sa ženil s Gorgou, ani netušil, že Danaos prikázal dcéram, aby svojich manželov za svadobnej noci zavraždili. Okrem najmladšej Hyperméstry, Gorgé a ako aj ostatné jeho dcéry príkaz otca splnili a od bohov si vyslúžili večný trest nosiť v podsvetí do deravého suda vodu.
Modrá bridlica

Vznik

Modré bridlice sú príznačné pre subdukčnú metamorfózu, ktorá je spojená so zánikom oceánskej zemskej kôry. Horniny sú pri týchto procesoch vystavené nízkym teplotám v rozmedzí 200 – 500 °C, ale stredným až vyšším tlakom 6 – 18 kbar. Tieto podmienky zodpovedajú hĺbkam okolo 15 – 18 km. Ich protolitom sú najčastejšie mafické horniny, zriedkavejšie i pelitické alebo kremenno živcové.
Prípadným pokračovaním subdukcie a zvýšeniu teploty nad 500 °C dochádza k vzniku eklogitov. Častým javom sprevádzajúcim modré bridlice je dekompresia a nárast teploty, čo má za následok následnú retrográdnu metamorfózu do fácie zelených bridlíc. V novovzniknutých zelených bridliciach môžu potom byť nájdené relikty lawsonitu a glaukofánu, alebo pseudomorfózy klinozoisitu s albitom a paragonitom po lawsonite.

Výskyt

V Českom masíve sú modré bridlice prítomné v oblasti Krkonoší, kde majú typickú lokalitu výskytu pri Železnom Brode. Na Slovensku sú modré bridlice pomerne zriedkavé. Možno ich nájsť v príkrove Bôrky blízko Štítnika a Hnúšte, Hačavy, Bôrky, Lúčky a na Radzime.

Využitie

Modré bridlice nemajú pre národné hospodárstvo žiadne významné využitie.
Rignieux-le-Franc

Polohopis

Rignieux-le-Franc má rozlohu 15,02 km². Najvyšší bod je položený 316 m n. m. a najnižší bod 237 m n. m.

Obyvateľstvo

Rignieux-le-Franc má 947 obyvateľov (2009).
Graf vývoja obyvateľstva:
Zdroje: INSEE
Intres

Poloha

Intres má rozlohu 10,05 km². Najvyšší bod je položený 1 093 m n. m. a najnižší bod 649 m n. m.

Obyvateľstvo

Intres má 116 obyvateľov (2009).
Graf vývoja obyvateľstva:
Zdroje: INSEE
Žatva

Žatva (zastarano aj žeň alebo žne) je typ zberu úrody, kedy sa žnú predovšetkým obilniny (pšenica, jačmeň, kukurica, raž, ovos atď.). Na Slovensku a celom miernom páse žatvy prebiehajú v lete v období relatívneho sucha. Najčastejšie k zberu dochádza od júna do septembra.
Obilniny, ale aj ďalšie plodiny ako strukoviny (hrach, fazuľa, sója), olejniny (repka) či zemiaky, sa zbierajú žacími strojmi (kombajnami), alebo ručne. Zrno musí byť zrelé a dostatočne suché, aby následne pri skladovaní neplesnivelo. Pri vlhkom počasí a nedostatočnom vysušení plodín sa dosušujú v špeciálnych sušičkách.
Po žatve sa spravidla konajú dožinky ako oslava ich úspešného ukončenia. Schádzavajú sa tu všetci, kto sa žatvy zúčastnili.
Saint-Pol-de-Léon

Poloha

Obec má rozlohu 23,43 km². Najvyšší bod je položený 57 m n. m. a najnižší bod 0 m n. m.

Obyvateľstvo

Počet obyvateľov obce je 7 043 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Etylénglykoldinitrát

Vlastnosti

EGDN bola používaná pri výrobe výbušnín, kvôli nižšiemu bodu tuhnutia nitroglycerínu pri výrobe dynamitu pre použitie v chladnejšom počasí. Vďaka svojej nestálosti slúži ako detekčný indikátor v niektorých plastických trhavinách ako napr. Semtex, kvôli spoľahlivejšej detekcii výbušniny už od roku 1995 kedy nahradil dimetyldinitrobután. Je oveľa stabilnejší ako nitroglycerín. Rovnako ako ostatné organické nitráty EGDN je vazodilatátor.
Alžbeta Habsburská (1554)

Pôvod

Alžbeta bola piate dieťa cisára Maximiliána II. a Márie Španielskej.

Francúzska kráľovná

26. novembra 1570 sa Alžbeta vydala za francúzskeho kráľa Karola IX. a 25. marca 1571 bola korunovaná. O rok neskôr porodila svoje jediné dieťa – dcéru Máriu Alžbetu.
Manžel bol Alžbete systematicky neverný so svojou dlhoročnou milenkou Máriou Touchetovou s ktorou mal syna Karola, narodeného 1573.
Karol IX. zomrel roku 1574 iba v dvadsiatich štyroch rokoch a dvadsaťročná vdova sa vrátila späť do rodného Rakúska. V roku 1578 jej zomrela dcérka a Alžbeta založila kláštor Stallburg. V Prahe, kde žil jej brat Rudolf II., sa starala o rekonštrukciu kaplnky Všetkých svätých.
Zomrela v necelých štyridsiatich rokoch na infekčnú chorobu.
Luc (Hautes-Pyrénées)

Poloha

Obec má rozlohu 4,93 km². Najvyšší bod je položený 550 m n. m. a najnižší bod 352 m n. m.

Obyvateľstvo

Počet obyvateľov obce je 171 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Krapinsko-zagorská župa

Charakter župy

Župa hraničí na juhu s hlavným mestom Záhrebom a Záhrebskou župou, na západe zo Slovinskom a na východe s Varaždínskou župou. Jej územie je mierne pahorkaté, pretekajú ním menšie rieky, ktoré sú prítoky Sávy. Je to poľnohospodársky kraj, označovaný za najidylickejší v celej krajine. Hlavnou súčasťou už zmieňovaného poľnohospodárstva je vinárstvo. Z historického hľadiska spadá celá oblasť do regiónu Hrvatsko Zagorje (doslova: Chorvátske Záhorie). Za uhorskej nadvlády to bola pohraničná oblasť a vzniklo tu tak množstvo hradov.
Monacia-d’Aullène

Poloha

Obec má rozlohu 39,85 km². Najvyšší bod je položený 1 188 m n. m. a najnižší bod 0 m n. m.

Obyvateľstvo

Počet obyvateľov obce je 460 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Écurcey

Poloha

Obec má rozlohu 7,43 km². Najvyšší bod je položený 598 m n. m. a najnižší bod 353 m n. m.

Obyvateľstvo

Počet obyvateľov obce je 280 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Castelnau-Barbarens

Poloha

Obec má rozlohu 42,37 km². Najvyšší bod je položený 291 m n. m. a najnižší bod 157 m n. m.

Obyvateľstvo

Počet obyvateľov obce je 493 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maggie Smithová

Životopis

Začínala ako členka Dramatického krúžku Oxfordskej univerzity a od tej doby sa objavila v rade svetových divadiel aj britského Národného divadla. 
Z divadelných úloh to boli Othello, Black Comedy, Miss Julie, The Country Wife, The Beaux Strategm a Much Ado About Nothing. Je dvojnásobnou držiteľkou Oscara za hlavnú úlohu vo filme Najlepšie roky slečny Jean Brodieovej a za vedľajšiu úlohu vo filme Apatmán v Kalifornii. Nominovaná na Oscara v hlavnej úlohe bola vo filmoch Othello, Izba s vyhliadkou a Gosford Park a vo vedľajšej úlohe za film  Cesty s tetičkou. Okrem toho získala CBE, DBE, Golden Globe a BAFTA.  Preslávila sa v Spielbergovom Hookovi, komerčne úspešných komédiách Sestra v akcii, Sestra v akcii 2, Klub odložených žien alebo Čaj s Mussolínim, ktorý jej vyniesol cenu BAFTA. Na toto ocenenie bola nominovaná aj za film Roberta Altmana Gosford Park. Pre mladšie ročníky je známa z filmov o Harry Potterovi kde hrala profesorku Minervu McGonagallovú.
Bola dvakrát vydatá. S prvým manželom Robertom Stephensom (1967 - 1974), tiež hercom, mala dvoch synov, so scenáristom Súboja Titanov Beverley Crossom žila od roku 1975 až do jeho smrti v roku 1998. Obidvaja synovia, Chris Larkin (* 1967) a Toby Stephens (* 1969) sú tiež herci.
Fundyjský záliv

Fundyjský záliv (-normovaný názov; zriedkavo: Fundská zátoka, Fundyjská zátoka, Fundský záliv; ang. Bay of Fundy, franc. Baie de Fundy) je zátoka na Atlantickom pobreží Severnej Ameriky, severovýchodne od zátoky Maine medzi kanadskou provinciou New Brunswick a Nova Scotia. Nepatrná časť tiež leží na území amerického štátu Maine.
Francúzsky cestovateľ a geograf Samuel de Champlain pomenoval zátoku počas expedície Pierra Dugua v roku 1604 Baie Française (Francúzska zátoka).

Poloha

Medzinárodná hydrografická organizácia označila za juhozápadný okraj zátoky Fundy ako líniu severozápadného smeru medzi Cape St. Mary (44° 05' N) v Novom Škótsku cez Machias Seal Island (67° 06 'W) a na západe končiacou pri Little River Head (44° 39' N) v americkom štáte Maine. Samotná zátoka má v svojej východnej a severovýchodnej časti dve menšie zátoky, východná sa nazýva Minas Basin a severovýchodná Chignecto Bay.

Prírodné pomery

Fundyjský záliv je dlhý 151 km. Je známy predovšetkým pre svoje veľké prílivy, ktoré sú považované za najvyššie na svete. Výška prílivu sa pohybuje od 16,8 m v Ungava Bay a 17 m pri Burntcoat Head. Najvyšší príliv v zátoke bol zaznamenaný v panve Minas v noci z 4. na 5. októbra 1869 počas tropického cyklónu, kedy voda dosahovala 21,6 m.

Geológia

Geologicky je zátoka tvorená hlavne sedimentami a vulkanitmi newarkskej superskupiny, ktorá tu je v rámci Severnej Ameriky najlepšie odkrytá a tvorí tu i plošne najrozsiahlejšie výskyty. V tejto oblasti ju tvorí 5 súvrství: najstaršie triasové wolfvilleské a blomidonské tvorené prevažne červenými kontinentálnymi a jazernými klastikami (pieskovce, prachvoce a ílovce), spodnojurskými tholeitovými bazaltmi (bazalty North Mountain), vápencami a pieskovcami (súvrstvie Scots Bay) a ďalšími červenými klastikami súvrstvia McCoy Brook.

Živočíšstvo

Časť zátoky Fundy, Shepody Bay a panvy Minas je súčasťou kanadskej chránenej vtáčej hemisférickej rezervácie.
Slovenský pohár vo vodnom póle mužov

Štruktúra

Súťaž sa hrá formou turnajov. Najprv sa v skupinách odohrajú zápasy každého s každým a podľa umiestnenia sa potom odohrajú zápasy o konečné umiestnenie. Od sezóny 1997/98 sa Slovenský pohár hrá v jesenných mesiacoch roka. Do sezóny 2002/03 mal jej víťaz právo reprezentovať Slovensko v Pohári víťazov pohárov LEN, kedy táto európska súťaž zanikla.

Slovenský pohár pred rokom 1993

Počas česko-slovenskej éry sa tiež organizoval Slovenský pohár. Slúžil ako predturnaj Česko-slovenského pohára, do ktorého boli nasadené po 2 najlepšie celky z oboch národných pohárov.
Kindermanažment

Kindermanažment alebo zriedkavo kinder manažment je dehonestujúce označenie javu, keď strategické pozície vo firme, úrade alebo inej organizácii ovládnu relatívne mladí ľudia.

Príklady použitia

Podľa zakladateliek združenia Plus 50 sa označenie ujalo ako synonymum pre vrcholové vedenie najmä v postkomunistických krajinách; dávajú ho do protikladu k funkčnému modelu obvyklému na západe, ktorý stojí na prirodzenej autorite získanej najmä skúsenosťami a znalosťami.
Bývalá štátna zástupkyňa Mária Benešová označila týmto slovom ľudí okolo Petra Dimuna. Novinár Bohumil Pečienka uvádza, že ako kindermanažment bola posmešne označovaná skupina politikov, ktorou sa obklopil Jiří Paroubek: Hašek, Tejc, Petržílek, Dimun, Hamáček. Ako kindermanažment boli úradníkmi označovaní mladí ľudia, ktorých priviedol na ministerstvo spravodlivosti Pavel Němec. V tejto súvislosti článok na iDnes.cz zmienil aj Stanislava Grossa, ktorý bol vo veku 35 rokov najmladším ministerským predsedom krajín EÚ, a iných mladých politikov, ktorí sa dostali do vedení politických strán i ministerstiev. 
Česká ľavicová opozícia údajne označovala ako "Julínkův kindermanažment" tím pripravujúci reformu zdravotníctva za ministra Julínka, kde ako poradkyne pôsobili napríklad 26-ročná Lucia Bryndová a 29-ročná Henrieta Madarová.  Na Slovensku sa tak v roku 2004 označovala mladá generácia úradníkov na ministerstvách zdravotníctva a sociálnych vecí, ktorým bolo vytýkané, že nedokážu sami prezentovať zrozumiteľne svoje vízie a musia si na to najať PR agentúru. Julínkov tím označil ako kindermanažment napríklad senátor Vladimír Dryml.
V internetových diskusiách a blogoch je ako kinderamanažment označované vedenie mnohých známych i neznámych firiem, najčastejšie tridsiatnikov, ale niekedy aj štyridsiatnikov (napr. Martin Roman, Aleš Hušák, Július Rezeš a mnohí ďalší).
Sóstratos z Pellény

Sóstratos (starogr. Σώστρατος – Sóstratos) bol olympijský víťaz v behu dorastencov na jedno stadion v roku 460 pred Kr.
Sóstratos z achájskej Pellény bol na 80. olympijských hrách v roku 460 pred Kr. korunovaný olivovou ratolesťou za víťazstvo v behu dorastencov na jedno stadion. Túto disciplínu zaradili do programu olympijských hier v roku 632 pred Kr. a prvým jej víťazom bol Polyneikes z Élidy.
Olympijské víťazstvo Sóstrata z Pellény zaznamenal staroveký autor Pausanias v historke o jeho krajanovi olympionikovi Oibótovi z Dým, ktorá kolovala v Acháji na Peloponéze. Pausanias o tom uvádza: „V krajine dymskej je tiež hrob Oibótov. Aj keď tento Oibótas zvíťazil v Olympii ako prvý z Achájčanov, nedostalo sa mu od nich žiadnych pôct; preto Oibótas vyslovil kliatbu, aby už nikto z Achájčanov nezískal olympijské víťazstvo. Ktosi z bohov nenechal jeho kliatbu bez vypočutia. Achájčania neskôr hľadali príčinu, že prečo si nevedia vydobyť olympijské vence, poradili sa a poslali poslov do Delf. Len čo si rôzne uctili Oibóta a len čo umiestnili jeho sochu do Olympie, hneď získal víťazstvo pellénsky Sóstratos v behu na stadion medzi chlapcami. Dodnes sa zachováva zvyk vykonávať Oibótovi tryznu od tých Achájčanov, ktorí chcú súťažiť v Olympii, a keď zvíťazia, ovenčia vencom Oibótovu sochu v Olympii." V skutočnosti sa v rozmedzí rokov 756 (Oibótas) až 460 pred Kr. (Sóstratos) vyskytli traja achájski olympijskí víťazi: Ikaros z Hyperésie (688 pred Kr.), Fanas z Pellény (512 pred Kr.) a Pataikos z Dým (496 pred Kr.).
Brandeville

Poloha

Obec má rozlohu 12,14 km². Najvyšší bod je položený 377 m n. m. a najnižší bod 193 m n. m.

Obyvateľstvo

Počet obyvateľov obce je 169 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bilieu

Poloha

Obec má rozlohu 6,71 km². Najvyšší bod je položený 810 m n. m. a najnižší bod 488 m n. m.

Obyvateľstvo

Počet obyvateľov obce je 1 232 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fórum (námestie)

Fórum (lat. forum) bolo námestie v rímskych mestách, jadro a stredisko spoločenského, politického a hospodárskeho života.
Fórum bolo podobné starogréckej agore. Pôvodne malo nepravidelný tvar, usporiadanie okolitých budov bolo neorganizované, neskôr nadobudlo pravidelné tvary. Od polovice 1. storočia bolo obvyklé jednotné plánovanie celého komplexu. Fórum malo spravidla obdĺžnikový tvar, bolo dláždené a obklopené verejnými budovami. Často sa na ňom nachádzalo kolonádové stĺporadie (porticus). Fóra bývali umiestnené na križovatke via cardo a via decumana, ale existujú aj excentricky lokalizované fóra. V Galii a v častiach Germánie a Dalmácie sa vyvinulo tzv. galské fórum, ktoré bolo otvoreným obdĺžnikom, najmenej na dvoch stranách obklopeným kolonádami s obchodmi a úradmi a na jednom konci bazilikou.
Príklad, ktoré vytvorilo Forum Romanum, nasledovali aj iné mestá v provinciách. Pôvodná obchodná funkcia sa neskôr vytráca.
Vo väčšine miest (resp. v menších mestách) bolo fórum centrálnym prvkom, hlavným námestím, ktoré plnilo úlohu zhromaždiska, trhoviska a politického centra. Väčšie mestá mali viacero fór, vrátane fór pre konkrétne účely, napr. forum olitorium (zeleninový trh), forum boarium (dobytčí trh), forum piscarium (rybí trh), forum cuppedinis (trh s delikatesami), hoci tieto typy fór sa reálne podobali viac trhovisku (macellum), s ktorým sa čiastočne prekrývali. Typický príklad fóra je v Pompejách.
Fort-Mardyck

Poloha

Obec mala rozlohu 1,41 km².

Obyvateľstvo

V roku 2009 mala obec 3 605 obyvateľov.
Nasledujúci graf zobrazuje vývoj počtu obyvateľov v obci.
Zdroje: INSEE
Operácia Teplá zima

Pozadie

Začiatkom roka 2008 sa podarilo Palestínčanom násilne prekonať uzavretú hranicu medzi Egyptom a Gazou. Podľa informácií rozviedky sa okrem potrebnej humanitárnej pomoci podarilo Palestínčanom prepašovať v tomto období do Gazy aj veľké množstvo rakiet. Medzi nimi mali byť aj rakety s dlhším doletom než dovtedy používané modely, čo predstavovalo riziko pre izraelské mestá Aškelon a Sderot.
27. februára došlo k raketovému útoku na priemyselné mesto Aškelon. Pri tomto útoku po prvýkrát odpálili militanti miesto jednej rakety salvu šiestich striel. Zranených bolo niekoľko ľudí, no dôležitý bol predovšetkým psychologický efekt. V dohľadnej dobe mala izraelská armáda v oblasti rozmiestniť protiraketový systém určený na ničenie rakiet dopadajúcich na izraelské územie. Avšak panovali obavy, že systém nebude schopný vysporiadať sa so salvou viacerých rakiet naraz. Izraelskí predstavitelia sa zhodli na potrebe okamžitej odpovede na novú hrozbu. Na druhý deň armáda spustila operáciu Teplá zima.

Boj

Podľa informácií z izraelskej armády bolo cieľom útoku v čo najväčšom rozsahu narušiť infraštruktúru ozbrojencov v Gaze. Jedným z cieľov bola aj kancelária palestínskeho premiéra Ismaila Haníju. Izraelská armáda nasadila jednotky z brigády Givati, ženistov a obrnené jednotky. Pozemné jednotky pôsobili v tesnej spolupráci s letectvom.
Od 29. februára do 1. marca sa Izrael sústredil primárne na letecké útoky zamerané proti skladom zbraní a munície, továrňam na zbrane a miestam odkiaľ boli rakety odpaľované. Aj napriek izraelským útokom boli militanti schopní odpáliť vyše 200 rakiet. Väčšina smerovala na Sderon, dvadsať na Aškelon a jedna na Netivot.
Po tom, ako bolo za jediný deň odpálených 50 rakiet, izraelská armáda zmenila taktiku. 2. marca vyslala pluk o sile zhruba 2 000 mužov aby zaútočil na mestá na severe Gazy Džabalja a Sadžija. Toto rozhodnutie malo za následok, že Gaza zažila najkrvavejší deň od roku 2002. Palestínčania kládli silný odpor. Podľa niektorých odhadov zomrelo až 70 civilistov. Okrem toho zomreli štyria militanti a dvaja izraelskí vojaci.
Podľa vyhlásení izraelskej armády sa vojakom podarilo 3. marca dostať k továrňam na výrobu zbraní v dvoch mestách. V ten istý deň sa armáda z Gazy stiahla. Premiér Ehud Olmert oznámil ukončenie operácie, no dodal, že letecké útoky budú naďalej pokračovať.

Následky

K 4. aprílu bolo z Gazy hlásených 110 mŕtvych. Izrael tvrdil, že ide zväčša o militantov, no podľa Palestínčanov šlo predovšetkým o civilistov. Svoje znepokojenie nad počtom civilných obetí (z ktorých veľká časť boli deti) vyjadrila aj izraelská organizácia na ochranu ľudských práv Be-celem. Podľa tejto organizácie bolo medzi obeťami 52 civilistov. Mŕtvi militanti boli zväčša členmi hnutí Hamás a Islamský džihád.
Izraelský minister obrany vyjadril svoju ľútosť nad obeťami z rady civilistov, no zároveň obvinil militantov z používania “ľudských štítov“. Svoje tvrdenia podložil zábermi rakiet odpalovaných z husto obývaných oblastí. Izraelskí politici zároveň nechávali Palestínčanom možnosť na neoficiálne prímerie keď vyhlásili, že zastavia útoky ak prestanú na Izrael dopadať palestínske rakety.
Kuo-ťi ťin-žung čung-sin er čchi

Kuo-ťi ťin-žung čung-sin er čchi (čínskym písmom 國際金融中心二期; angl. International Finance Centre 2) je druhý najvyšší mrakodrap (2003 až 2009 bol najvyšší) v Hongkongu a 13. najvyšší na svete (júl 2011). Na tvorbe dizajnu sa podieľal aj César Pelli.
Výstavba budovy začala v roku 1997 a bola dokončená v 2003. Má 90 poschodí, 62 výťahov, výška najvyššieho poschodia je 401,9 metrov, výška po strechu 406,9 metrov a celková výška po najvyšší bod 415,8 metrov.
Budova je súčasťou komplexu Kuo-ťi ťin-žung čung-sin (International Finance Centre). V tomto komplexe sa nachádza aj Kuo-ťi ťin-žung čung-sin i čchi (International Finance Centre 1).
Elipsion

Idea

Celková koncepcia domu prezrádza inšpiráciu dizajnom lietadla či lode. Ich dokonalá funkčnosť determinuje aj estetiku. Treba si všimnúť úzku spätosť so slovenskou ľudovou architektúrou, ktorú prezrádza pôdorys domu a čisto vybielený interiér.

Konštrukcia

Úzka parcela v Blízkosti Slnečných jazier predurčila jednotraktovú koncepciu domu. Konštrukčný základ domu vytvorilo sedem nosných eliptických rebier z oceľového T profilu, ktoré v sebe integrujú do jedného stavebného korpusu všetky horizontálne i vertikálne konštrukcie. Obal domu pozostáva s pozdĺžnych a priečnych fošien s tepelnou izoláciou a z originálne riešenej dvojplášťovej drevenej škrupiny. Obe čelá elipsovitého segmentu sú zasklené a z vonkajšej strany ukončené plátenou výplňou. Časť vnútorných priestorov je oddelená transparentnými deliacimi posuvnými stenami.

Interiér

Do interiéru vstupujeme z východnej strany, cez zádverie a zasklené dvere sa dostaneme priamo do spoločenskej časti domu. Oproti vstupu je umiestnené wc a priestor pre kotol, ktorý vykuruje pomocou podlahového kúrenia celý objekt. Všetky povrchy stien pokrýva biela tapeta na báze plastu. Obývacia izba s kuchyňou a s jedálňou tvoria jeden priestor. Kuchyňu tvoria len spodné zásuvné kontajnerové skrinky. Po ľavej strane kuchynskej linky je situovaná malá špajza, po pravej strane je priebežná chodba, ktorú z vonkajšej strany lemujú skrinky. Spoločenská časť domu s krbom a ležérnym nábytkom, ktorý presne zodpovedá životnému štýlu majiteľov domu, delí od okolitého prostredia zasklená stena s výhľadom na hlavný prístup k domu. Na západnej strane domu sa nachádza terasa v lete zastrešená špeciálnou textíliou. Priebežnou chodbou sa popri šatníku, kúpeľni ´(s vaňou, umývadlom, otvoreným sprchovým kútom ) a detskej izby, ktoré sú oddelené od chodby systémom posuvných dverí dostaneme do spálne. Pracovňa je situovaná na severovýchod. V celom dome – na ploche 100 m2 je jednotná kamenná dlažba zo spišského travertínu. Dom okrem zasklených vertikálnych stien s okolím „komunikuje“ aj prostredníctvom strešných okien.
Posedarje

Polohopis

Posedarje leží na brehu Novigradského mora, ktoré je de facto širokým morským zálivom spojeným s Velebitským kanálom. Cez obec prechádza Jadranská magistrála a neďaleko je situovaný aj výjazd z diaľnice A1.
Montalieu-Vercieu

Poloha

Obec má rozlohu 8,66 km². Najvyšší bod je položený 347 m n. m. a najnižší bod 200 m n. m.

Obyvateľstvo

Počet obyvateľov obce je 3 021 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fribourg (Moselle)

Poloha

Obec má rozlohu 17,42 km². Najvyšší bod je položený 301 m n. m. a najnižší bod 223 m n. m.

Obyvateľstvo

Počet obyvateľov obce je 168 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hellering-lès-Fénétrange

Poloha

Obec má rozlohu 4,05 km². Najvyšší bod je položený 332 m n. m. a najnižší bod 247 m n. m.

Obyvateľstvo

Počet obyvateľov obce je 211 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Michel-sur-Loire

Poloha

Obec má rozlohu 17,51 km². Najvyšší bod je položený 108 m n. m. a najnižší bod 32 m n. m.

Obyvateľstvo

Počet obyvateľov obce je 640 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Káhira

História

Na území mesta vznikali sídla už v období staroveku. V období Starej ríše sa tu nachádzalo jej centrum Mennofer, v období Novej ríše zase jej významné centrum Iunu. V časoch rímskej vlády tu postavili pevnosť Babylon, ktorej pozostatky sú najstaršou stavbou mesta.
Po moslimskom zábere helénskeho Egypta v roku 641 vzniklo severne od pevnosti Babylon mesto Fustát, ktoré bolo prvým arabským a moslimským mestom na území Egypta.
Základ dnešnej Káhiry vznikol až v roku 969 za vlády dynastie Fátimovcov, ktorí tu založili mesto pod názvom Misr al-Qáhira („Víťazné mesto“). V tomto čase vznikla aj mešita a univerzita al-Azhar. Po páde Fustátu v roku 1136 sa Káhira stáva centrom Egypta. Veľký rozmach zaznamenáva počas vlády dynastie Mamelúkov (1250–1517). V tomto čase vzniká aj veľká časť pamiatok islamskej architektúry. Mesto sa veľmi rozrastá najmä o okrajové vidiecke štvrte, v ktorých žijú najmä chudobnejšie časti egyptského obyvateľstva.
Vivy

Poloha

Obec má rozlohu 23,17 km². Najvyšší bod je položený 47 m n. m. a najnižší bod 20 m n. m.

Obyvateľstvo

Počet obyvateľov obce je 2 454 (2011).
Nasledujúci graf zobrazuje vývoj počtu obyvateľov v obci.
Zdroje: INSEE